OpenLLM-France/wikimedia huggingface dataset:
# Eriçó del desert

L'eriçó del desert (Paraechinus aethiopicus) és una espècie de mamífer eulipotifle de la família dels erinacèids. Viu a Algèria, l'Aràbia Saudita, Bahrain, Djibouti, Egipte, els Emirats Àrabs Units, Eritrea, Etiòpia, el Iemen, l'Iran, l'Iraq, Israel, Jordània, Kuwait, Líbia, Mali, Mauritània, el Marroc, Níger, Oman, Qatar, el Sàhara Occidental, Síria, Somàlia, el Sudan, Tunísia i el Txad. El seu nom específic, aethiopicus, significa ‘etíop’ en llatí.
Es tracta de l'espècie d'eriçó més adaptada a la vida al desert i una de les més petites. Mesura entre 13 i 26 centímetres de llarg i pesa entre 300 i 440 grams. Les espines de l'esquena poden ser arrugades o tenir un color diferent en comparació amb les d'altres eriçons. Si se sent amenaçat, pot utilitzar els músculs per tensar la pell al voltant del cos. Pot enrotllar-se en una bola, fent que les pues sobresurtin en totes direccions i que costi molt ferir-lo.

## Referències

* ↑ «eriçó del desert». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 5 octubre 2024].
* ↑ Hutterer, R. «Paraechinus aethiopicus» (en anglès). Llista Vermella d'Espècies Amenaçades de la UICN, 2016. DOI: 10.2305/IUCN.UK.2016-2.RLTS.T40606A22326233.en. [Consulta: 5 octubre 2024].
* ↑ Entrada «Paraechinus» d'Animalia (en anglès).
* ↑ Werdelin i Sanders, 2010, «Neogene Insectivora» (P. M. Butler).

## Bibliografia

* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
# L'Attaque du moulin

L'Attaque du moulin (títol original en francès; en català, L'atac del molí) és una òpera en quatre actes, amb música d'Alfred Bruneau i llibret en francès de Louis Gallet, basat en un conte d'Émile Zola sobre la Guerra francoprussiana que es va incloure en la col·lecció Les soirées de Médan. L'Attaque du moulin es va estrenar al'Opéra-Comique de París el 23 de novembre de 1893.
L'acció té lloc a la Lorena, al juliol i agost de 1870. En paral·lel a la redacció del desastre, penúltim volum de Les Rougon-Macquart, publicada el 1877, que Zola va adaptar per al seu amic Alfred Bruneau.
A Catalunya es va estrenar el 7 de gener de 1909 al Gran Teatre del Liceu dirigida pel mateix compositor.

## Personatges

| Personatge | Tessitura | Repartiment de l'estrena Director: Jules Danbé |
| Françoise | soprano | Georgette Leblanc-Maeterlinck |
| Geneviève | soprano | Jeanne Laisné |
| Marceline | mezzosoprano | Marie Delna |
| Dominique | tenor | Edmond Vergnet |
| Merlier | baríton | Max Bouvet |
| Sentinel | tenor | Edmond Clément |
| Capità francès | tenor | I. Thomas |
| Jove | baríton | Henri Artus |
| Capità enemic | baríton | Mondaud |
| Sergent | baríton | Ragneau |
| Tambor | baix | Hippolyte Belhomme |

## Referències

* ↑ Chevalier, Eric. «Opéra-Théâtre - L'Attaque du moulin - Eric Chevalier» (en francès). Metz Métropole Opéra-Théâtre. [Consulta: 21 desembre 2016].
* ↑ Bertran, Marc Jesús. «Explicació de l'obra» (en castellà). La Vanguardia, 07-01-1909. [Consulta: 21 desembre 2016].
# Copa Sultan Hussein

La Copa del Sultan Hussein fou una competició futbolística d'Egipte disputada entre els anys 1917 i 1938. Fou una competició predecessora de la copa egípcia de futbol i de la lliga del Caire de futbol, la lliga d'Alexandria i la lliga del Canal.

## Història

El 1916 es va proposar la idea d'establir una lliga de futbol al Sultanat d'Egipte. La lliga inclouria equips egipcis i equips dels clubs militars dels aliats, inclosos els britànics. La competició va rebre el nom del sultà Husayn Kamil. La competició va ser organitzada per la Societat Egípcia-Anglesa entre 1916 i 1922, i per l'Associació Egípcia de Futbol entre 1922 i 1938.
Zamalek va ser l'únic club egipci que va participar en el campionat com a senyal de resistència als britànics i una manera de mostrar la presència egípcia en l'esport. Zamalek va arribar a la final de l'edició de 1917 i finalment va guanyar la copa el 1920–21. Això va animar a altres clubs egipcis a participar, inclòs Al Ahly, que inicialment es va negar a participar, però el 1918, van decidir participar-hi.

## Historial

Font:
* 1916-17: GHQ Signals Ismailia (1)
* 1917-18: MG Corps Base Depot Caire (1)
* 1918-19: Infantry Base Depot Kantara (1)
* 1919-20: Sherwood Foresters Alexandria (1)
* 1920-21: El-Mokhtalat (1)
* 1921-22: El-Mokhtalat (2)
* 1922-23: Al Ahly (1)
* 1923-24: Sekka (1)
* 1924-25: Al Ahly (2)
* 1925-26: Al Ahly (3)
* 1926-27: Al Ahly (4)
* 1927-28: Tersana (1)
* 1928-29: Al Ahly (5)
* 1929-30: Tersana (2)
* 1930-31: Al Ahly (6)
* 1931-32: Port Fouad SC (1)
* 1932-33: Al Masry (1)
* 1933-34: Al Masry (2)
* 1934-35: Al Ittihad (1)
* 1935-36: Sekka (2)
* 1936-37: Al Masry (3)
* 1937-38: Al Ahly (7)

## Palmarès

| Equip | Títols | Anys |
| Al Ahly SC | 7 | 1922-23, 1924-25, 1925-26, 1926-27, 1928-29, 1930-31, 1937-38 |
| Al Masry | 3 | 1932-33, 1933-34, 1936-37 |
| Zamalek SC | 2 | 1920-21, 1921-22 |
| El Sekka El Hadid SC | 2 | 1923-24, 1935-36 |
| Tersana SC | 2 | 1927-28, 1929-30 |
| Port Fouad SC | 1 | 1931-32 |
| Al Ittihad | 1 | 1934-35 |
| GHQ Signals | 1 | 1916-17 |
| MG Corps Base Depot | 1 | 1917-18 |
| Infantry Base Depot | 1 | 1918-19 |
| Sherwood Foresters | 1 | 1919-20 |

## Referències

* ↑ «المصري يحتفل بذكرى احتفاظه بكأس السلطان حسين» (en àrab). القاهرة 24, 23-05-2023. [Consulta: 22 gener 2024].
* ↑ «Egyptian Football Net - Sultan Hussein Cup». drtareksaid.net. Arxivat de l'original el January 16, 2020. [Consulta: 22 gener 2024].
* ↑ «Dr.Tarek Said's Homepage - Sultan Hussein Cup 1931/1932». Angelfire. [Consulta: 22 gener 2024].
* ↑ «بطولات صاموا عنها.. كأس السلطان حسين» (en àrab). العين الإخبارية, 11-04-2022. [Consulta: 22 gener 2024].
* ↑ «Egypt - List of cup winners». rsssf.com. [Consulta: 16 desembre 2017].
# José Ramón Herrero Merediz

José Ramón Herrero Merediz, (Gijón 2 de febrer de 1931 - 19 de març de 2016) va ser un polític i advocat espanyol.
El 1956 amb 25 anys entra en contacte a París amb el Partit Comunista d'Espanya i sol·licita el seu ingrés el mateix any. Exerceix una activa i clandestina vida política per la qual és detingut a Espanya en 1960. És condemnat sota els termes de rebel·lió militar per un Tribunal militar a 14 anys de presó. Després de concedir el règim franquista als presos polítics, tres indults de caràcter general, dos pels nomenaments de dos nous Papes i un tercer amb motiu dels 25 anys de pau, la seva condemna es reduïx de 14 a 7 anys. En 1967 pot tornar a exercir com advocat. Representa principalment a treballadors i a companys vinculats al moviment antifranquista. Seguí militant en el Partit Comunista d'Astúries fins que, sent ja un partit legalitzat, sol·licita ser donat de baixa en l'any 1978.
El 1982 el Partit Socialista Obrer Espanyol el presenta com candidat al senat per Astúries, on surt escollit en successives eleccions durant 14 anys. Ha estat membre del Parlament Europeu, del Consell d'Europa, ha presidit la Comissió de Justícia del Senat que va contribuir a elaborar el Codi Penal de 1995, ha presidit les Comissions de Suplicatoris en el cas de Carlos Barral o d'alguns senadors amb motiu del Cas Filesa. També va ser President del Consell Social de la Universitat d'Oviedo.
# Estadi Municipal Parque do Sabiá

L'Estadi Municipal Parque do Sabiá és un estadi de futbol de la ciutat de Uberlândia, Minas Gerais, Brasil.
Principalment és usat per a la pràctica del futbol. És la seu dels clubs Uberlândia Esporte Clube i Clube Atlético Portal. Va ser inaugurat el 27 de maig de 1982. Té una capacitat per a 39.990 espectadors.

## Referències

* ↑ A FEDERAÇÃO MINEIRA de FUTEBOL
* ↑ https://www.otempo.com.br/sports/futebol/dez-fatos-sobre-a-historia-do-parque-do-sabia-palco-de-cruzeiro-x-atletico-1.2879049
* ↑ Enciclopédia do Futebol Brasileiro, Volume 2 - Lance, Rio de Janeiro: Aretê Editorial S/A, 2001.
# Ali Hatami

Ali Hatami (Teheran, 19 d'agost de 1944 - Teheran, 7 de desembre de 1996) va ser un director, guionista i productor iranià.

## Biografia

Abbas Ali Hatami va néixer a Teheran el 19 d'agost de 1944. Va estudiar cinema al Col·legi d'Arts Dramàtiques. Va debutar com a guionista per curtmetratges. El 1970 comença realment la seva carrera amb Hassan Kachal, amb Parviz Sayyad en el paper principal. El seu estil s'hi barrejarà diàlegs melodiosos, i una tradició d'ambient iranià.
Hatami va realitzar tres sèries televisades històriques, totes considerades com a obres eternes de la història de la televisió iraniana. Mentrestant, va fer construir una Ciutat de cinema Ghazali als antics barris de Teheran de l'època Qadjar i els començaments de la dinastia Pahlavi on rodà la telesèrie d'Hezar Dastan. El lloc ha estat utilitzat pel rodatge de nombroses pel·lícules i sèries televisades com Agència (1997), La Cinta vermella (1998), L'ona morta (2000), Altura baixa (2001) i d'altres.
Es casà amb l'actriu Zari Khoshkam. La seva filla, Leila Hatami és també actriu del cinema iranià.

## Filmografia
### Director

* 1970: Hassan Kachal
* 1971: Toughi
* 1971: Khastegar
* 1971: Baba Shemal
* 1972: Sattar Khan
* 1972: Ghalandar
* 1978: Sooteh-Delan
* 1978: Hezar Dastan
* 1982: Hajji Washington
* 1984: Kamalolmolk
* 1985: Jafar Khan az Farang Bargashte
* 1991: Madar
* 1992: Del Shodegan
* 1997: Komiteh mojazat

### Guionista

* 1970: Hassan Kachal
* 1971: Toughi
* 1971: Khastegar
* 1971: Baba Shemal
* 1972: Sattar Khan
* 1972: Ghalandar
* 1974: Soltan-e Sahebgharan
* 1978: Sooteh-Delan
* 1984: Kamalolmolk
* 1991: Madar
* 1997: Komiteh mojazat

### Productor

* 1971: Toughi
* 1972: Sattar Khan
* 1978: Sooteh-Delan
* 1991: Madar
* 1992: Del Shodegan

## Referències

* ↑ «Comedy king Akbar Abdi to receive Golden Simorgh» (en anglès). Tehran Times, 14-01-2018.
* 1 2 «Ali Hatami Adorns Poster of 35th Fajr Film Festival» (en anglès). Financial Tribune, 15-01-2017.
* ↑ «Hassan Kachal, Directed by Ali Hatami (1970) | Tirgan» (en anglès). Tirgan. Arxivat 2019-01-12 a Wayback Machine.
* ↑ Hassan, the bald - MUBI, <https://mubi.com/films/hassan-the-bald>. Consulta: 30 gener 2018
* ↑ «Ali Hatami | Tirgan» (en anglès). Tirgan. Arxivat 2019-01-12 a Wayback Machine.
* ↑ McElroy, Damien «Iranian actress Leila Hatami faces public flogging» (en anglès). , 22-05-2014.

## Enllaços externs

* Lloc oficial d'Ali Hatami Arxivat 2007-03-12 a Wayback Machine.
# Radcliffe (Iowa)

Radcliffe és una població dels Estats Units a l'estat d'Iowa. Segons el cens del 2000 tenia 607 habitants.

## Demografia

Segons el cens del 2000, Radcliffe tenia 607 habitants, 252 habitatges, i 165 famílies. La densitat de població era de 234,4 habitants/km².
Dels 252 habitatges en un 31,3% hi vivien nens de menys de 18 anys, en un 58,3% hi vivien parelles casades, en un 5,6% dones solteres, i en un 34,5% no eren unitats familiars. En el 31% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,9% tenia menys de 18 anys, un 7,6% entre 18 i 24, un 27,5% entre 25 i 44, un 14,5% de 45 a 60 i un 24,5% 65 anys o més.
L'edat mediana era de 38 anys. Per cada 100 dones de 18 o més anys hi havia 91,5 homes.
La renda mediana per habitatge era de 39.417 $ i la renda mediana per família de 46.875 $. Els homes tenien una renda mediana de 33.056 $ mentre que les dones 22.188 $. La renda per capita de la població era de 18.729 $. Cap de les famílies i l'1,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Radcliffe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Radcliffe». American Fact Finder. Oficina del Cens dels Estats Units, 12-01-2010.
# Hry o Marii

Hry o Marii, H. 236 (Els miracles de Maria), és una òpera en quatre actes, o un cicle de quatre òperes d'un acte, composta per Bohuslav Martinů sobre un llibret en txec de Vítězslav Nezval, Henri Ghéon, Vilém Zavada, Julius Zeyer i textos populars recollits per Bohuslav Martinů. Es va estrenar el 23 de febrer de 1935 al Teatre Nacional de Brno, dirigida per Antonín Balatka.

## Referències

* ↑ «Òperes de Martinů» (en alemany). Operone. [Consulta: 4 febrer 2017].
* ↑ Nosek, Václav. «Dades de l'obra» (en anglès). Boruslav Martinů Institute. [Consulta: 20 juny 2018].
* ↑ «Dades de l'òpera» (en anglès). Prague Philarmonic Choir. Arxivat de l'original el 5 de febrer 2017. [Consulta: 4 febrer 2017].
* ↑ Scott, Bruce. «One Opera, Four Stories: Martinu's 'The Plays Of Mary'» (en anglès). Npr Music. [Consulta: 4 febrer 2017].
* ↑ Oliver, Michael. «Martinu The Miracle of Our Lady» (en anglès). Gramophone. [Consulta: 21 juny 2018].
# Copa d'Europa de futbol 1978-79

La Copa d'Europa de futbol 1978-79 fou l'edició número vint-i-quatre en la història de la competició. Es disputà entre l'octubre de 1978 i el maig de 1979, amb la participació inicial de 33 equips de 32 federacions diferents.
La competició fou guanyada pel Nottingham Forest FC a la final davant del Malmö FF.

## Ronda preliminar

| Equip 1 | Global | Equip 2 | Anada | Tornada |
| AS Monaco | 3-2 | Steaua Bucarest | 3-0 | 0-2 |

## Primera ronda

| Equip 1 | Global | Equip 2 | Anada | Tornada |
| AEK Atenes | 7-5 | FC Porto | 6-1 | 1-4 |
| Nottingham Forest FC | 2-0 | Liverpool FC | 2-0 | 0-0 |
| Reial Madrid | 12-0 | Progrès Niedercorn | 5-0 | 7-0 |
| Grasshopper | 13-3 | Valletta | 8-0 | 5-3 |
| Odense | 3-4 | Lokomotiv Sofia | 2-2 | 1-2 |
| 1. FC Köln | 5-2 | ÍA | 4-1 | 1-1 |
| Juventus FC | 1-2 | Rangers FC | 1-0 | 0-2 |
| Fenerbahçe SK | 4-5 | PSV | 2-1 | 2-4 |
| Vllaznia | 3-4 | Austria Viena | 2-0 | 1-4 |
| Linfield | 0-1 | Lillestrøm | 0-0 | 0-1 |
| Omonia | 2-2¹ | Bohemian | 2-1 | 0-1 |
| FK Partizan | 2-2² | Dynamo Dresden | 2-0 | 0-2 |
| Zbrojovka Brno | 4-2 | Újpesti Dózsa | 2-2 | 2-0 |
| Club Brugge | 3-4 | Wisła Kraków | 2-1 | 1-3 |
| Haka | 1-4 | Dinamo Kiev | 0-1 | 1-3 |
| Malmö FF | 1-0 | AS Monaco | 0-0 | 1-0 |
¹ Bohemian passà a la segona ronda per la regla del valor doble dels gols en camp contrari.
² Dynamo Dresden passà a la segona ronda pel llançament des del punt de penal.

## Segona ronda

| Equip 1 | Global | Equip 2 | Anada | Tornada |
| AEK Atenes | 2-7 | Nottingham Forest FC | 1-2 | 1-5 |
| Reial Madrid | 3-3¹ | Grasshopper | 3-1 | 0-2 |
| Lokomotiv Sofia | 0-5 | 1. FC Köln | 0-1 | 0-4 |
| Rangers FC | 3-2 | PSV | 0-0 | 3-2 |
| Austria Viena | 4-1 | Lillestrøm | 4-1 | 0-0 |
| Bohemian | 0-6 | Dynamo Dresden | 0-0 | 0-6 |
| Zbrojovka Brno | 3-3² | Wisła Kraków | 2-2 | 1-1 |
| Dinamo Kiev | 0-2 | Malmö FF | 0-0 | 0-2 |
¹ Grasshopper passà a Quarts de final per la regla del valor doble dels gols en camp contrari.
² Wisła Kraków passà a Quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| Nottingham Forest FC | 5-2 | Grasshopper | 4-1 | 1-1 |
| 1. FC Köln | 2-1 | Rangers FC | 1-0 | 1-1 |
| Austria Viena | 3-2 | Dynamo Dresden | 3-1 | 0-1 |
| Wisła Kraków | 3-5 | Malmö FF | 2-1 | 1-4 |

## Semifinals

| Equip 1 | Global | Equip 2 | Anada | Tornada |
| Nottingham Forest FC | 4-3 | 1. FC Köln | 3-3 | 1-0 |
| Austria Viena | 0-1 | Malmö FF | 0-0 | 0-1 |

## Final

| Nottingham Forest FC | 1-0 | Malmö FF |
| Francis 45' | (Report) | |
* Guanyador de la Copa d'Europa 1978-79
* Nottingham Forest FC Primer títol

## Enllaços externs

* Temporada 1978-79 a la web de la UEFA
* RSSSF
* European Cup History 1979 Arxivat 2008-06-11 a Wayback Machine.
# Anna Figueras i Ibáñez

Anna Figueras i Ibáñez (Barcelona, 4 d'agost de 1969) és una diplomada en Ciències de l’Educació i política catalana, diputada al Parlament de Catalunya en la VIII, IX, X i XI Legislatures.

## Biografia

Diplomada en Ciències de l’Educació per la Universitat Autònoma de Barcelona, és militant de CDC des de 1990 i ha format part de diferents comitès executius del districte de Sant Andreu de la ciutat de Barcelona, del quan n'és presidenta des de 2000. Pertany al Casal Catòlic de Sant Andreu, Club Natació Sant Andreu, Grup Benavinguts i a l'Associació Barcelona 2020. Ha estat escollida diputada per CiU a les eleccions al Parlament de Catalunya de 2006 i ha mantingut l'escó, primer per CiU i posteriorment per Junts pel Sí, fins a l'any 2017. Aquell any va anar a les llistes de Junts per Catalunya per Barcelona a les eleccions al Parlament de Catalunya.

## Referències

* 1 2 Els diputats del Parlament. La desena legislatura. 2012-2015. I. Sra. Anna Figueras i Ibàñez. Parlament de Catalunya, p. 36 i 37.
* ↑ «Junts per Catalunya, la llista del PDECat que liderarà Puigdemont». VilaWeb, 13-11-2017 [Consulta: 13 novembre 2017].

## Enllaços externs

* Fitxa del Parlament
* Blog Arxivat 2015-03-16 a Wayback Machine. a in.directe.cat
# Ali Saidi-Sief

Ali Saidi-Sief (àrab: علي سعيدي سيف) (Constantina, 15 de març de 1978) és un atleta algerià, ja retirat, especialista en proves de mig fons i fons, que va competir a començaments del segle XXI.
Era especialista en 1.500 metres però els majors èxits els assolí en la prova dels 5.000 metres. En aquesta prova guanyà la medalla d'argent als Jocs Olímpics de Sydney 2000, per darrere de Millon Wolde. L'any següent, al Campionat del Món d'Edmonton, on havia quedat segon, donà positiu per nandrolona i fou suspès per dos anys. Un segon examen en un laboratori de Colònia va demostrar que el suplement que havia pres contenia nandrolona, però que no estava als ingredients etiquetats.
Va disputar, sense sort, els Jocs Olímpics del 2004 i 2008. En el seu palmarès també destaquen dues medalles al Campionat Africà d'atletisme, de bronze en els 1.500 metres el 1998, i d'or en els 5.000 metres el 2000. El 2005 guanyà la medalla d'or als Jocs del Mediterrani d'Almería.

## Millors marques

* 1.500 metres. 3' 29.51" (2001)
* 5.000 metres. 12' 50.86" (2000)

## Referències

* 1 2 3 «Olympedia – Ali Saïdi-Sief». [Consulta: 16 novembre 2023].
* ↑ «PANAPRESS - PANAFRICAN News Agency - Official Web Site» (en anglès), 16-11-2023. [Consulta: 16 novembre 2023].
* ↑ «Ali SAIDI-SIEF | Profile | World Athletics». [Consulta: 16 novembre 2023].
* ↑ «Track and Field Statistics». [Consulta: 16 novembre 2023].

## Enllaços externs

* (anglès) IAAF, perfil de Ali Saïdi-Sief
# Joan Rovira Tarazona

Joan Rovira Tarazona (Lleida, 5 de maig de 1930 - Madrid, 3 de juny de 1990) fou un advocat i polític català, que fou Ministre de Sanitat i Seguretat Social entre 1979 i 1980.

## Biografia

Era fill del també polític Joan Rovira i Roure. Va estudiar ciències econòmiques i dret a la Universitat de Madrid, i posteriorment va guanyar per oposició la plaça d'advocat de l'Estat. Durant el franquisme va ocupar càrrecs d'importància al Ministeri d'Hisenda, arribant a esdevenir sotssecretari del Ministeri entre 1971 i 1973.
Destinat per la seva professió a Extremadura va fundar el partit polític Acció Regional Extremenya, organització que s'integraria més tard a la Unió de Centre Democràtic (UCD). En les eleccions generals de 1977 va ser escollit diputat al Congrés en representació de la UCD per la província de Càceres, acta que va mantenir fins a les eleccions de 1982, moment en el qual la seva formació política es va desintegrar a conseqüència del triomf electoral del PSOE. En la I Legislatura, i després de ser aprovada la Constitució Espanyola, va ser nomenat Ministre de Sanitat i Seguretat Social per Adolfo Suárez, destacant que va regular la donació d'òrgans per a trasplantaments per primera vegada a Espanya. Cessat l'any 1980, va passar a ser Delegat del Govern a Catalunya.
Integrat posteriorment a Alianza Popular (AP) de la mà de Manuel Fraga Iribarne, fou escollit novament diputat per la província d'Alacant en la III Legislatura. Va morir el 1990 a la seva residència de Madrid.

## Enllaços externs

* Informació de Joan Rovira al Congrés dels Diputats (castellà)
* REAL DECRETO 426/1980: EXTRACCIÓN Y TRASPLANTE DE ÓRGANOS Arxivat 2005-01-02 a Wayback Machine. (castellà)
# Notoungulats

Els notoungulats (Notoungulata) són un ordre extint de mamífers ungulats mitjans-grossos que visqueren a Sud-amèrica durant gairebé tot el Cenozoic. Se'ls agrupa juntament amb altres estranys ungulats sud-americans dins el subordre dels meridiungulats.

## Referències

* ↑ Entrada «Notoungulata» de la Paleobiology Database (en anglès). [Consulta: 20 desembre 2022].
# Promise City

Promise City és una població dels Estats Units a l'estat d'Iowa. Segons el cens del 2000 tenia 105 habitants.

## Demografia

Segons el cens del 2000, Promise City tenia 105 habitants, 50 habitatges, i 29 famílies. La densitat de població era de 213,4 habitants/km².
Dels 50 habitatges en un 24% hi vivien nens de menys de 18 anys, en un 50% hi vivien parelles casades, en un 4% dones solteres, i en un 42% no eren unitats familiars. En el 38% dels habitatges hi vivien persones soles el 22% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,69.
Per edats la població es repartia de la següent manera: un 19% tenia menys de 18 anys, un 3,8% entre 18 i 24, un 27,6% entre 25 i 44, un 25,7% de 45 a 60 i un 23,8% 65 anys o més.
L'edat mediana era de 43 anys. Per cada 100 dones de 18 o més anys hi havia 88,9 homes.
La renda mediana per habitatge era de 17.917 $ i la renda mediana per família de 25.000 $. Els homes tenien una renda mediana de 19.000 $ mentre que les dones 18.750 $. La renda per capita de la població era de 10.637 $. Entorn del 23,1% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Promise City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Promise City». American Fact Finder. Oficina del Cens dels Estats Units, 12-01-2010.